Εκτίμηση χωρητικότητας ταμιευτήρα και εναπόθεσης ιζημάτων με χρήση δεδομένων τηλεπισκόπησης
Creators: name: Χατζηπαναγιώτου, Σοφία Κωνσταντίνου
Publisher: name: Aristotle University of Thessaloniki
Year: 2024
Subjects: Χωρητικότητα ταμιευτήρα
Τηλεπισκόπηση
Δορυφορική παρακολούθηση στάθμης ταμιευτήρα
Reservoir storage
Remote sensing
Satellite water level monitoring

description: Οι υδατικοί πόροι αντιμετωπίζουν διαρκώς αυξανόμενες ποσοτικές και ποιοτικές πιέσεις, οι οποίες οφείλονται σε ανθρωπογενή αίτια καθώς και την υπό εξέλιξη κλιματική αλλαγή. Η παρακολούθηση των ταμιευτήρων είναι ζωτικής σημασίας για την αειφόρο διαχείριση των αποθεμάτων και την ασφάλεια έναντι της λειψυδρίας και ακραίων φαινομένων, όπως οι ξηρασίες. Η παρούσα εργασία, βασιζόμενη στις δορυφορικές αποστολές Sentinel-2 και Sentinel-3, επιδιώκει να δοκιμάσει την αποτελεσματικότητα του συνδυασμού εκτιμήσεων της επιφάνειας και της στάθμης του νερού της λίμνης Πλαστήρα, για την εκτίμηση της μεταβολής του αποθηκευμένου όγκου νερού. Ο εν λόγω ταμιευτήρας, είναι εξαιρετικής σημασίας και πρόκειται για έναν από τους λίγους επαρκώς παρακολουθούμενους ταμιευτήρες στην Ελλάδα, επιτρέποντας την σύγκριση των αποτελεσμάτων της χρησιμοποιούμενης μεθοδολογίας με δεδομένα επίγειων παρατηρήσεων. Επιπλέον, η παρούσα έρευνα εφαρμόζει το συνδυασμό των εκτιμήσεων επιφάνειας και στάθμης εντός εβδομαδιαίου χρονικού εύρους. Τα αποτελέσματα επιδεικνύουν ικανοποιητική απόδοση της δορυφορικής τηλεπισκόπησης στην παρατήρηση και καταγραφή της στάθμης, επιφάνειας και χωρητικότητας. Οι επίγειες παρατηρήσεις πλήρωσης με την εκτιμώμενη στάθμη και επιφάνεια νερού παρουσίαζαν διαφοροποιήσεις ικανές να επιλυθούν. Η μεταβολή της χωρητικότητας του ταμιευτήρα εκτιμήθηκε και συγκρίθηκε με την μεταβολή της χωρητικότητας από τα δεδομένα της ΔΕΗ, καταδεικνύοντας την απουσία μεταβολής μέσα στα χρόνια. Εν κατακλείδι, προκύπτει ότι ο υπολογισμός του όγκου ταμιευτήρα είναι δυνατός, αλλά η παρατήρηση μεταβολής αυτού απαιτεί περισσότερα και ενδεχομένως μεγαλύτερης ανάλυσης δεδομένα και επιτόπιες παρατηρήσεις.
description: Inland water resources constantly face increasing quantitative and qualitative pressures, stemming from anthropogenic causes as well as ongoing climate change. Monitoring reservoirs is crucial for sustainable resource management and resilience against water scarcity and extreme events such as droughts. This research, based on Sentinel-2 and Sentinel-3 satellite missions, aims to test the effectiveness of combining surface and water level estimations of Plastira Lake to assess changes in stored water volume. This reservoir is of exceptional importance and is one of the few adequately monitored ones in Greece, allowing for the comparison of methodology results with in-situ observation. Furthermore, this research applies the combination of surface and level estimations within a weekly temporal range. The results demonstrate satisfactory performance of satellite remote sensing in observing and recording level, surface, and capacity. In-situ observations of reservoir fill with estimated level and surface water showed solvable discrepancies. Water storage variation was estimated and compared with the storage variation from the Public Power Corporation (DEI) data, revealing no significant variation over the years. In conclusion, calculating reservoir volume is feasible, but observing its storage variation requires more, and possibly higher resolution, data analysis and in-situ observations.